Diari Oficial de la Generalitat Valenciana


Sumari del DOGV 4574, del 27-08-2003 (2003/9445)

Informació pública de les ofertes d'ocupació pública corresponents als anys 2001, 2002 i 2003.
----------------------------------------------------------------------------------------------

### Dades del document

Número de DOGV
:   4574

Data del DOGV
:   27-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9445


Data del document
:   23-07-2003

Organisme emissor
:   Ajuntament de la Pobla de Farnals

Tipus de document
:   Resolució

Descriptors 

:   * Pobla de Farnals, la
    * oferta d'ocupació
    * administració local
    * policia
    * enginyer
    * professió de la informació
    * professió de l'urbanisme
    * concurs administratiu
    * personal de serveis
    * professió administrativa

Informació pública de les ofertes d'ocupació pública corresponents als anys 2001, 2002 i 2003. [2003/Q9445]
  
L'Ajuntament de la Pobla de Farnals, en sengles sessions plenàries de dates 5 de juliol de 2001, 14 de desembre de 2001 i 8 de novembre de 2002, va aprovar simultàniament a l'aprovació del pressupost corresponent als anys 2001, 2002 i 2003, respectivament, la plantilla del personal al servici d'este ajuntament.
  
Advertida l'omissió de la preceptiva publicació de les ofertes d'ocupació pública derivades de les plantilles pressupostàries anuals a què es fa referència i a fi d'esmenar este tràmit amb caràcter previ a la convocatòria de diversos procediments selectius per a la provisió en règim de propietat de llocs de treball de personal funcionari i personal laboral fix, que cal desplegar en els termes que disposa l'article 91 de la Llei 7/1985, Reguladora de les Bases de Règim Local; mitjançant el present edicte, es procedix a publicar-les amb expressió de l'anualitat de creació de cada una de les actualment vacants.
  
1. Personal funcionari:
  
- Una plaça de tècnic mitjà, escala d'administració especial, subescala tècnica, bibliotecari o bibliotecària, complement de destinació 20. Forma d'ingrés concurs oposició (2002).
  
- Una plaça de segona activitat, en l'escala d'administració especial, subescala de servicis especials, policia local, agent (2002).
  
- Una plaça de tècnic superior, escala d'administració especial, subescala tècnica, arquitecte superior, complement de destinació 28. Forma d'ingrés concurs oposició, amb una dedicació del 80% (2003).
  
- Una plaça de tècnic mitjà, escala d'administració especial, subescala tècnica, enginyer tècnic industrial, complement de destinació 24. Forma d'ingrés concurs oposició, amb una dedicació del 50% (2003).
  
- Una plaça d'auxiliar, escala d'administració general, subescala auxiliar, complement de destinació 18. Forma d'ingrés oposició (2003).
  
2. Personal laboral:
  
- Una plaça de conserge de la casa de la cultura. Nivell de titulació exigit: estudis primaris. Forma d'ingrés concurs (2001).
  
El que es fa públic en compliment del que ordena la norma indicada, en relació amb el que disposa l'article 128 del Text Refós de les disposicions legals vigents en matèria de règim local i la resta de normativa bàsica estatal aplicable.